# Síndrome del piriforme

La síndrome del piriforme (o síndrome del múscul piriforme o síndrome del [múscul] piramidal [de la pelvis] o senzillament síndrome pririforme) és un trastorn neuromuscular que es produeix quan el nervi ciàtic és comprimit o irritat pel múscul piramidal de la pelvis o piriforme causant dolor, formigueig i entumiment a les natges i al llarg de la trajectòria del nervi ciàtic descendint per la part inferior de la cuixa i fins a la cama. El seu diagnòstic és complex a causa de poques proves de diagnòstic validades i estandarditzades, però dues han estat ben descrites i clínicament validades: una és electrofisiològica, anomenada la prova de FAIR, que mesura el retard en les conduccions del nervi ciàtic quan s'estira el múscul piriforme en contra d'ell. L'altra és la neurografia per ressonància magnètica, una versió sofisticada de la ressonància magnètica que posa en relleu la inflamació i els mateixos nervis. Alguns diuen que el criteri més important és l'exclusió de la ciàtica que resulta de la compressió/irritació de les arrels nervioses espinals, com quan hi ha una hèrnia discal. No obstant això, pot haver-hi una compressió però no ser-ne la causa.
La síndrome pot ser deguda a les variacions anatòmiques en la relació múscul-nervi, o per l'ús excessiu o tensió.
Els estudis no controlats han suggerit teories sobre la malaltia, en un assaig prospectiu a gran escala va concloure que la síndrome del piriforme s'ha de considerar com un possible diagnòstic quan es troba una ciàtica sense una causa espinal clara.

## Tractament

L'alleujament simptomàtic del dolor al múscul i al nervis es pot aconseguir amb antiinflamatoris no esteroidals i/o relaxants musculars. El tractament conservador sol començar amb exercicis d'estirament, l'alliberament miofascial, el massatge i l'evitació de les activitats que contribueixen a la síndrome, com córrer, anar en bicicleta, rem, etc. Alguns metges recomanen fisioteràpia formal, inclosa la mobilització de teixits tous, mobilització de l'articulació del maluc, ensenyament de tècniques d'estirament, i enfortiment del gluti major, gluti mitjà i bíceps femoral per reduir la tensió en el múscul piriforme. Tractaments fisioteràpics més avançats poden incloure estiraments PNF del maluc, exercicis d'enfortiment de l'abductor del maluc, rotador extern i dels extensors, l'electroestimulació transcutània dels nervis (TENS) i el massatge de la regió del múscul piramidal.

## Referències

* ↑ No s'hauria d'utilitzar el terme síndrome piramidal per referir-se a aquesta patologia.
* 1 2 [Fishman, LM, Dombi, GW, Michaelsen, C, Ringel, SV, Rosbruch, J, Rosner, B, and Weber, C «Piriformis Syndrome: Diagnosis, treatment and outcome- a ten year study». Archives of Physical Medicine and Rehabilitation, 83, 3, 2002, pàg. 295–302.
* ↑ [Loren M. Fishman and Allen N. Wilkins. Functional Electrodiagnosis. New York: Springer, 2010.
* ↑ [Filler AG, Haynes J, Jordan SE,Prager J, Villablanca P, Farahani K, McBride DQ, Tsuruda JS, Morisoli B, Batzdorf U, Johnson JP «Sciatica of nondisc origin and piriformis syndrome:diagnosis by magnetic resonance neurography and interventional magnetic resonance imaging with outcome study of resulting treatment». J Neurosurg Spine, 2, 2005, pàg. 99–115. DOI: 10.3171/spi.2005.2.2.0099. PMID: 15739520.
* ↑ Piriformis Syndrome: Treatment & Medication
* ↑ Kirschner JS, Foye PM, Cole JL «Piriformis syndrome, diagnosis and treatment». Muscle Nerve, 40, 1, 2009, pàg. 10–8. DOI: 10.1002/mus.21318. PMID: 19466717.
* ↑ Filler AG, Haynes J, Jordan SE, et al. «Sciatica of nondisc origin and piriformis syndrome: diagnosis by magnetic resonance neurography and interventional magnetic resonance imaging with outcome study of resulting treatment». Journal Neurosurg Spine, 2, 2, 2005, pàg. 99–115. DOI: 10.3171/spi.2005.2.2.0099. PMID: 15739520.
* ↑ Lewis AM, Layzer R, Engstrom JW, Barbaro NM, Chin CT «Magnetic resonance neurography in extraspinal sciatica». Arch. Neurol., 63, 10, 2006, pàg. 1469–72. DOI: 10.1001/archneur.63.10.1469. PMID: 17030664.
* ↑ «Ejercicios para la ciática debido al síndrome piriforme». Spine-health. [Consulta: 9 maig 2014].
* ↑ Kirschner, Jonathan S.; Patrick M. Foye, Jeffrey L. Cole «Piriformis syndrome, diagnosis and treatment». Muscle & Nerve, 40, 1, 01-07-2009, pàg. 10–18. DOI: 10.1002/mus.21318. ISSN: 1097-4598 [Consulta: 9 maig 2014].